b'\n_START_ARTICLE_\nHeikki Fl\xc3\xb6jt\n_START_PARAGRAPH_\nHeikki Juhani Fl\xc3\xb6jt (30. marraskuuta 1943 Kajaani \xe2\x80\x93 30. syyskuuta 2000 Alastaro) oli suomalainen ampumahiiht\xc3\xa4j\xc3\xa4._NEWLINE_Fl\xc3\xb6jt saavutti viestihopeaa ampumahiihdon MM-kilpailuissa 1974. Vuoden 1967 MM-kilpailuissa h\xc3\xa4n sijoittui 20 kilometrill\xc3\xa4 kymmenenneksi. Grenoblen olympialaisissa 1968 h\xc3\xa4n sijoittui viestiss\xc3\xa4 viidenneksi. H\xc3\xa4n voitti henkil\xc3\xb6kohtaisen Suomen-mestaruuden vuosina 1967, 1968 ja 1973 sek\xc3\xa4 Kainuun \xc3\x84rjyn joukkueessa viestin Suomen-mestaruuden vuosina 1967, 1972 ja 1975._NEWLINE_Heikki Fl\xc3\xb6jt edusti kotimaassa Kainuun \xc3\x84rjy\xc3\xa4, Kajaanin Suunnistajia, Kainuun Hiihtoseuraa ja Kuhmon Peuroja. H\xc3\xa4n menehtyi py\xc3\xb6r\xc3\xa4suunnistuksen SM-kilpailuissa 2000. H\xc3\xa4nen pikkuveljens\xc3\xa4 Henrik Fl\xc3\xb6jt oli ampumahiihdon maailmanmestari ja olympiamitalisti ja vaimo Aila Fl\xc3\xb6jt hiihtosuunnistuksen viestin maailmanmestari.'